(गीत)
ढोल - डम्फा बजाउ ।
 जुनि कनिञो लजाउ ।
 आयल होलीक तिहार, रंग - अबीर लगाउ । ।
 सभ हीलि - मीलि कऽ गाउ ।
 खुशी सरगम सजाउ ।
 आयल होलीक तिहार, रंग - अबीर लगाउ । ।
 आयल बसन्त, बहए मलयक बसात ।
 प्रकृति कामिनी कयल सोलहो शिंगार ।
 नृप *- आसन लगाउ ।
 घर - आङ्गन सजाउ ।
 आयल होलीक तिहार, रंग - अबीर लगाउ । ।
 वृद्ध हो, बालक हो, युवा हो या युवती ।
 सभमे जुआनी अछि, सभमे अछि मस्ती ।
 ढोल - डम्फा बजाउ ।
 जुनि कनिञो लजाउ ।
 आयल होलीक तिहार, रंग - अबीर लगाउ । ।
 अवधपुरी मे खेलथि लक्ष्मण, सीता केर संग होरी ।
 मिथिलो मे अछि नामी सभतरि, दियऽर भाउजि केर जोड़ी ।
 भौजी ! एम्हर आउ ।
 जुनि घऽर मे नुकाउ ।
 आयल होलीक तिहार, रंग - अबीर लगाउ । । 